Tiesiog paredaguoti wiki neišeis (iš karto puls, kad čia reikia derinti, o derinsi tada ne su gis/kartografais, o su programeriais arba šiaip prašaliečiais, kurie prikraus su diskusija nieko bendro neturinčių dalykų ir kalbėsite apie pieno riebumą sferinio arklio projekcijoje), o ir nėra prasmės (tai nėra oficiali OSM wiki, ji nėra imperatyvinė, tik patariamoji). Tikslas ir yra neapkrauti žemėlapio, čia tik klausimas, kokį kelio ilgį mes laikome pakankamai ilgu, kad norėtume jį vis dar matyti smulkesniame mastelyje. Na iki šiol visa Lietuva buvo sužymėta laikantis nykščio taisyklės 100m, nes toks atstumas jau žymiai matomas žemėlapyje. Na nes turi būti kažkokia abstrakti taisyklė, kaip mes nustatom, kada privažiavimas prie kažko yra service, o kada jau aukštesnė klasė (track/residential ir pan.). Kraštutiniai atvejai aiškūs - 5m. įvažiavimas į kiemą nebus track. Kilometro ilgio privažiavimas prie sodybos miške nebus service.